rejauldu/bengali-wikipedia huggingface dataset:
রিচার্ড ফোর্ড (ইংরেজি: Richard Ford; জন্ম: ১৬ই ফেব্রুয়ারি, ১৯৪৪) হলেন একজন মার্কিন ঔপন্যাসিক ও ছোটগল্পকার। 'ফ্রাঙ্ক ব্যাস্‌কোম্ব্‌' (Frank Bascombe) নামক চরিত্রকে ঘিরে লেখা ধারাবাহিক উপন্যাস - দ্য স্পোর্টস্‌রাইটার (১৯৮৬), ইন্ডেপেন্ডেন্স্‌ ডে (১৯৯৫) ও দ্য লে অব দ্য ল্যান্ড (২০০৬) তার সবচেয়ে বিখ্যাত সৃষ্টি। তার অন্যান্য সৃষ্টিকর্মের মধ্যে রয়েছে ছোটগল্প সংকলন রক স্প্রিংস ও লেট মি বি ফ্র্যাঙ্ক উইথ ইউ।  প্রারম্ভিক জীবন ফোর্ড ১৯৪৪ সালের ১৬ই ফেব্রুয়ারি মিসিসিপির জ্যাকসনে জন্মগ্রহণ করেন। তার পিতা পার্কার ক্যারল ফোর্ড এবং মাতা এডনা ফোর্ড। পার্কার ছিলেন ক্যান্সাস সিটি ভিত্তিক ফল্টলেস স্ট্রার্চের পর্যটন কর্মী। তার মায়ের সম্পর্কে তিনি বলেন, তার প্রথম আকাঙ্ক্ষা ছিল তার পিতার ভালোবাসা অর্জন এবং দ্বিতীয় ছিল একজন মা হওয়া। ফোর্ডের যখন আট বছর বয়স, তখন তার পিতার একটি মারাত্মক হার্ট অ্যাটাক হয়। ফলে তাকে বেশিরভাগ সময় তার দাদার সাথে কাটাতে হয়। তার দাদা ছিলেন একজন মুষ্টিযোদ্ধা এবং আর্কানসাসের লিটল রকের একটি হোটের মালিক ছিলেন।Guagliardo 2001, p.xiii. ফোর্ডের পিতা ১৯৬০ সালে দ্বিতীয় আরেকটি হার্ট অ্যাটাকে মারা যান।  গ্রন্থতালিকা উপন্যাস  আ পিস অব মাই হার্ট (১৯৭৬)  দি আল্টিমেট গুড লাক (১৯৮১)  দ্য স্পোর্টস্‌রাইটার (১৯৮৬)  ওয়াইল্ডলাইফ (১৯৯০)  ইন্ডেপেন্ডেন্স্‌ ডে (১৯৯৫)  দ্য লে অব দ্য ল্যান্ড (২০০৬)  কানাডা (২০১৩)  ছোটগল্প  রক স্প্রিংস (১৯৮৭)  লেট মি বি ফ্র্যাঙ্ক উইথ ইউ (২০১৪)  তথ্যসূত্র  বিষয়শ্রেণী:১৯৪৪-এ জন্ম বিষয়শ্রেণী:জীবিত ব্যক্তি বিষয়শ্রেণী:পুলিৎজার পুরস্কার বিজয়ী বিষয়শ্রেণী:মার্কিন ঔপন্যাসিক বিষয়শ্রেণী:মার্কিন ছোটগল্পকার বিষয়শ্রেণী:মিসিসিপির ঔপন্যাসিক বিষয়শ্রেণী:আমেরিকান অ্যাকাডেমি অব আর্টস অ্যান্ড লেটার্সের সদস্য বিষয়শ্রেণী:২০শ শতাব্দীর মার্কিন ঔপন্যাসিক বিষয়শ্রেণী:২১শ শতাব্দীর মার্কিন ঔপন্যাসিক বিষয়শ্রেণী:মার্কিন পুরুষ ঔপন্যাসিক বিষয়শ্রেণী:কথাসাহিত্যে পুলিৎজার পুরস্কার বিজয়ী বিষয়শ্রেণী:মিশিগান স্টেট ইউনিভার্সিটির প্রাক্তন শিক্ষার্থী বিষয়শ্রেণী:মার্কিন পুরুষ ছোটগল্পকার বিষয়শ্রেণী:কলাম্বিয়া বিশ্ববিদ্যালয়ের শিক্ষক বিষয়শ্রেণী:২০শ শতাব্দীর মার্কিন ছোটগল্পকার বিষয়শ্রেণী:২১শ শতাব্দীর মার্কিন ছোটগল্পকার বিষয়শ্রেণী:২০শ শতাব্দীর মার্কিন পুরুষ লেখক
সিন্ধি () ভারতের মহারাষ্ট্র রাজ্যের ওয়ার্ধা জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৪৩ মিটার (৭৯৭ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে সিন্ধি শহরের জনসংখ্যা হল ১৩,০৫২ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে সিন্ধি এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
দ্য গ্রিন ম্যানুয়েলা () ১৯২৩ সালের একটি জার্মান নির্বাক নাট্য চলচ্চিত্র যা পরিচালনা করেছেন ইভাল্ড আন্দ্রে ডুপন্ট ও এতে অভিনয় করেছেন লুসি ল্যাবাস, জোসেফ উইন্টার এবং গ্রেট বার্গার। চলচ্চিত্রটি ক্লারা রাটজকারের একটি উপন্যাস অবলম্বনে নির্মিত। একজন জিপসি নর্তকী স্পেনের কিছু চোরাকারবারীর সাথে জড়িয়ে পড়ে চলচ্চিত্রের গল্পটি কারমেনকে অনুসরণ করে।Bergfelder & Cargnelli p.28 ডুপন্ট প্রথমবারের মতো সিনেমাটোগ্রাফার ওয়ার্নার ব্র্যান্ডেস ও শিল্প পরিচালক আলফ্রেড জঙ্গের সাথে কাজ করেছিলেন যারা তার সাথে গুরুত্বপূর্ণ সহযোগী হয়েছিলেন।Bergfelder & Cargnelli p.28 এই চলচ্চিত্রের পোস্টারে দেখা যায় রাশিয়ান পরিচালক ডিজিগা ভার্তোভের চলচ্চিত্র ম্যান উইথ এ মুভি ক্যামেরা (১৯২৯) সর্বহারা নামের একটি থিয়েটারে চলছে। এটি পশ্চিমা কাল্পনিক চলচ্চিত্রের প্রতি ভার্টোভের অবজ্ঞার প্রতীক।   শ্রেষ্ঠাংশে    ম্যানুয়েলার চরিত্রে লুসি ল্যাবাস  কার্লোস লরেন্টের চরিত্রে জোসেফ উইন্টার  ফ্রাউ গাজুল চরিত্রে গ্রেট বার্জার  জুয়ান লোরেন্টের চরিত্রে কালমান জ্যাটোনি  কাউন্ট হেনরি ডি'আমিরনের চরিত্রে অ্যাঞ্জেলো ফেরারি  পেড্রো চরিত্রে আর্থার বার্গেন  লিওকাডিয়া বারবোজা চরিত্রে লিডিয়া পোটেচিনা  আলফ্রেডো চরিত্রে লুই রালফ  ভিনসেন্ট ডেলানো চরিত্রে জিও বার্গাল  ওল্ড ম্যান লরেন্টের চরিত্রে ফ্রাঞ্জ গ্রোস  টোনিয়া লরেন্ট চরিত্রে আরি আনজো  ব্রিটো চরিত্রে উইলিয়াম ডিটারলে  সার্জেন্ট হিসেবে জর্জিও ডি জিওরগেটি   তথ্যসূত্র    বহিঃসংযোগ      বিষয়শ্রেণী:জার্মান নাট্য চলচ্চিত্র বিষয়শ্রেণী:১৯২৩-এর চলচ্চিত্র বিষয়শ্রেণী:জার্মান নির্বাক নির্বাচিত চলচ্চিত্র বিষয়শ্রেণী:১৯২৩-এর নাট্য চলচ্চিত্র
ব্রহ্মস (মনোনীত পিজে-১০) একটি মাঝারি পরিসরের র‍্যামজেট সুপারসনিক ক্রুজ ক্ষেপণাস্ত্র, যা ডুবোজাহাজ, জাহাজ, বিমান বা ভূমি থেকে উৎক্ষেপণ করা যায়। এটি বিশ্বের দ্রুততম সুপারসনিক ক্রুজ ক্ষেপণাস্ত্র। এটি রাশিয়ান ফেডারেশনের এনপিও মাশিনোস্ট্রোয়েনিয়া এবং ভারতের প্রতিরক্ষা গবেষণা ও উন্নয়ন সংস্থা (ডিআরডিও) এর মধ্যে একটি যৌথ উদ্যোগে নির্মিত, যারা মিলে ব্রহ্মোস এয়ারোস্পেস গঠন করে। এটি রাশিয়ান পি-৮০০ ওনিক্স ক্রুজ ক্ষেপণাস্ত্র এবং অন্যান্য অনুরূপ সমুদ্র-স্কিমিং রাশিয়ান ক্রুজ ক্ষেপণাস্ত্র প্রযুক্তির উপর ভিত্তি করে নির্মিত। ব্রহ্মস নামটি ভারতের ব্রহ্মপুত্র এবং রাশিয়ার মস্কভা নামে দুটি নদীর নাম থেকে গঠিত একটি পোর্টম্যানট্যু।  এটি বিশ্বের দ্রুততম অ্যান্টি-শিপ ক্রুজ ক্ষেপণাস্ত্র।  ক্ষেপণাস্ত্রটি মাচ ৪, গতিতে ভ্রমণ করে, যা মাচ ৫.০-তে উন্নীত করা হচ্ছে। ভূমি থেকে উৎক্ষেপণ এবং জাহাজ থেকে উৎক্ষেপণ করার সংস্করণগুলি ইতোমধ্যে পরীক্ষামূলক পর্যায়ে বায়ু এবং ডুবোজাহাজ থেকে উৎক্ষেপণ যোগ্য সংস্করণগুলির সাথে ইতোমধ্যে পরিষেবাতে রয়েছে। ব্রহ্মসের একটি বায়ুতে উৎক্ষেপণ যোগ্য সংস্করণ ২০১২ সালে উপস্থিত হয়। ক্ষেপণাস্ত্রটির একটি হাইপারসোনিক সংস্করণ, ব্রহ্মোস-২, বর্তমানে দ্রুতগতির  বায়ু প্রতিরোধ ক্ষমতা বাড়ানোর জন্য মাচ ৭-৮ এর গতির সাথে উন্নয়নের মধ্যে রয়েছে। এটি ২০২০ সালের মধ্যে পরীক্ষার জন্য প্রস্তুত বলে আশা করা হচ্ছে।  ভারত চেয়েছিল ব্রাহ্মস পি-৭০০ গ্রানিটের মতো মাঝারি পাল্লার ক্রুজ ক্ষেপণাস্ত্রের ভিত্তিতে তৈরি হোক। এর ইঞ্জিন রাশিয়ান ক্ষেপণাস্ত্র উপর ভিত্তি করে এবং ক্ষেপণাস্ত্র নির্দেশিকা ব্রহ্মস এয়ারোস্পেস দ্বারা তৈরি করা হয়। এই ক্ষেপণাস্ত্রের মোট ক্রয়ের আবেদন মূল্য $১৩ বিলিয়ন মার্কিন ডলারে পৌঁছবে বলে আশা করা হচ্ছে।  ২০১৬ সালে, ভারত মিসাইল টেকনোলজি কন্ট্রোল রেজিম-এর (এমটিসিআর) সদস্য হয়, ভারত এবং রাশিয়া  যৌথভাবে ৬০০ কিলোমিটারের বেশি পাল্লার এবং যথার্থতার সাথে সুরক্ষিত ভাবে লক্ষ্যবস্তুগুলিকে আঘাত করার ক্ষমতা'সহ ব্রাহ্মস ক্ষেপণাস্ত্রগুলির একটি নতুন প্রজন্মকে যৌথভাবে আধুনিকরণের  পরিকল্পনা করে। ২০১৯ সালে, ভারত ৫০০ কিলোমিটার পাল্লার নতুন  ক্ষেপণাস্ত্র বিকশিত করে।  উৎপাদন এবং বিস্তার  thumb|400px|মানচিত্রে নীল রঙে চিহ্নিত দেশগুলি  ব্রহ্মস পরিচালনা করে। ভারত ও রাশিয়া তাদের যৌথ উদ্যোগী সংস্থার মাধ্যমে আগামী দশ বছরে ২ হাজার ব্রহ্মস সুপারসনিক ক্রুজ ক্ষেপণাস্ত্র তৈরির পরিকল্পনা করেছে এবং তাদের প্রায় ৫০% বন্ধুত্বপূর্ণ দেশে রফতানি হবে বলে আশা করা হচ্ছে। ব্রাহ্মস সদর দপ্তর নতুন দিল্লিতে অবস্থিত এবং এটি একটি নকশা কেন্দ্র এবং মহাকাশ জ্ঞান কেন্দ্র নিয়ে গঠিত। একত্রীকরণ কেন্দ্র হায়দ্রাবাদে এবং একটি উৎপাদন কেন্দ্রটি তিরুবনন্তপুরমে অবস্থিত। পিলানীতে আরও একটি ক্ষেপণাস্ত্র সংযোজন কেন্দ্র স্থাপন করা হচ্ছে।  তথ্যসূত্র  বিষয়শ্রেণী:গতিনিয়ন্ত্রিত ক্ষেপণাস্ত্র বিষয়শ্রেণী:র‌্যামজেট ইঞ্জিন বিষয়শ্রেণী:ভারত–রাশিয়া সম্পর্ক
রহপ পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ২৪৭৮ জন এবং খানার সংখ্যা ছিল ৫৫৮ টি। ২০০১ সালের শুমারি অনুসারে জনসংখ্যা ছিল ৩৪৫৭ জন এবং সাক্ষরতার হার ছিল ৯%।   তথ্যসূত্র   বিষয়শ্রেণী:অছাম জেলার জনপদসমূহ বিষয়শ্রেণী:অছাম জেলার ভূগোল অসম্পূর্ণ বিষয়শ্রেণী:অছাম জেলার গ্রাম উন্নয়ন সমিতি বিষয়শ্রেণী:উইকিউপাত্তে স্থানাঙ্ক আছে
হার্জেগ-বসনিয়া ফুটবল ফেডারেশন (; এছাড়াও সংক্ষেপে এফএফএইচবি নামে পরিচিত) হার্জেগ-বসনিয়া ক্রোয়েশীয় প্রজাতন্ত্রের ফুটবলের সর্বোচ্চ নিয়ন্ত্রক সংস্থা ছিল। এই সংস্থাটি ১৯৯৩ সালে প্রতিষ্ঠিত হয়েছে। এটি ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর হার্জেগ-বসনিয়া ক্রোয়েশীয় প্রজাতন্ত্রে ছিল। ধারণা করা হয় যে, ২০০১ সালে এই সংস্থাটি বিলুপ্ত হয়েছে, কেননা উক্ত সময়ের পর এই সংস্থার কোন কার্যক্রম লক্ষ্য করা যায়নি।  এই সংস্থাটি হার্জেগ-বসনিয়া ক্রোয়েশীয় প্রজাতন্ত্রের শীর্ষ স্তরের ফুটবল লীগের মতো প্রতিযোগিতার সকল কার্যক্রম পরিচালনা করতো।  তথ্যসূত্র  বিষয়শ্রেণী:হার্জেগ-বসনিয়া ফুটবল ফেডারেশন বিষয়শ্রেণী:১৯৯৩-এ বসনিয়া ও হার্জেগোভিনায় প্রতিষ্ঠিত বিষয়শ্রেণী:১৯৯৩-এ প্রতিষ্ঠিত ক্রীড়া সংস্থা বিষয়শ্রেণী:বসনিয়া ও হার্জেগোভিনার ক্রীড়া নিয়ন্ত্রণ সংস্থা বিষয়শ্রেণী:বসনিয়া ও হার্জেগোভিনার ফুটবল পরিচালনা পরিষদ বিষয়শ্রেণী:বসনিয়া ও হার্জেগোভিনায় ফুটবল
আল মাজাহির () ছিল ভারতের সাহারানপুরের মাজাহির উলুম থেকে প্রকাশিত একটি ত্রৈমাসিক আরবি ম্যাগাজিন। ১৯৯৫ সালে সালমান মাজাহিরির পৃষ্ঠপোষকতায় ম্যাগাজিনটির যাত্রা শুরু হয়। রিদওয়ান নাসিম আল মাজাহিরি এর প্রতিষ্ঠাতা সম্পাদক। ম্যাগাজিনটির সর্বশেষ সম্পাদক আবু সুফিয়ান নদভীর দেশত্যাগের পর এটি বন্ধ হয়ে যায়। এটি মাদ্রাসায় আরবি ভাষার প্রচার প্রসারের জন্য উপযুক্ত পরিবেশ তৈরি করা, লোকদের মধ্যে সাহিত্যিক এবং বুদ্ধিবৃত্তিক বিকাশ ঘটানো এবং আরবি ভাষায় মুসলিম সম্প্রদায়ের সাথে সম্পর্ক উন্নয়নের জন্য প্রতিষ্ঠিত হয়েছিল।  ইসলামি সাংবাদিকতার ক্ষেত্রে এটি গুরুত্বপূর্ণ ভূমিকা পালন করেছিল। এটি ভারতীয় মুসলমানদের ধর্মীয় ও বুদ্ধিবৃত্তিক অবস্থার উন্নয়ন, তাদের সামাজিক ও নৈতিক সমস্যাগুলোর সমাধান, ভারতীয় মুসলিম সমাজের সাধারণ ঐতিহ্যগুলো রক্ষা এবং আরবি ভাষার প্রচার প্রসারে অবদান রেখেছে।   লক্ষ্য ও উদ্দেশ্য  ম্যাগাজিনটির লক্ষ্য ও উদ্দেশ্যের মধ্যে রয়েছে:  আরবি সাহিত্যের উন্নয়ন করা।  কুরআন-সুন্নাহর প্রচার করা।  ধর্মীয় আবেগকে জাগ্রত করা।  ইসলামি সংস্কৃতির প্রচার প্রসার।  ইসলামি সমাজকে নতুন করে শক্ত ইসলামি ভিত্তির ওপর প্রতিষ্ঠিত করা।  মুসলমানদের বিরুদ্ধে যে ষড়যন্ত্র করা হচ্ছে তা উন্মোচন ও প্রকাশ করা।  কলম যুদ্ধে অংশগ্রহণের জন্য যোগ্য ধার্মিক ছাত্র তৈরি করা।  মুসলিম যুবকদের ধারণা ও বিশ্বাসের সংস্কার এবং তাদের মনকে ধর্মীয় শিক্ষায় শিক্ষিত করা।   আরও দেখুন   দেওবন্দি ম্যাগাজিন   তথ্যসূত্র   উদ্ধৃতি    গ্রন্থপঞ্জি      বিষয়শ্রেণী:ভারতের সংবাদপত্র বিষয়শ্রেণী:মাসিক ম্যাগাজিন বিষয়শ্রেণী:আরবি ভাষার সংবাদপত্র বিষয়শ্রেণী:১৯৯৫-এ প্রতিষ্ঠিত বিষয়শ্রেণী:আরবি ভাষার ম্যাগাজিন বিষয়শ্রেণী:ইসলামি ম্যাগাজিন বিষয়শ্রেণী:দেওবন্দি ম্যাগাজিন বিষয়শ্রেণী:মাজাহির উলুম
আনছার আলী সিদ্দিকী (১৯৩৩-২০১৩) হলেন বাংলাদেশ জাতীয়তাবাদী দলের একজন রাজনীতিবিদ, সাবেক পানিসম্পদ প্রতিমন্ত্রী এবং সাবেক সাংসদ। তিনি ১৯৯১ সালের পঞ্চম জাতীয় সংসদ নির্বাচনে ও ফেব্রুয়ারি ১৯৯৬ সালের নির্বাচনে বিএনপির প্রার্থী হিসেবে চৌহালী আসন (সাবেক সিরাজগঞ্জ-৬ আসন) থেকে সংসদ সদস্য নির্বাচিত হয়েছিলেন।   জন্ম ও প্রাথমিক জীবন  আনছার আলী সিদ্দিকী ১৯৩৩ সালে সিরাজগঞ্জ জেলায় জন্মগ্রহণ করেন।   রাজনৈতিক ও কর্মজীবন  আনছার আলী সিদ্দিকী ১৯৯১-১৯৯৬ সালে প্রতিমন্ত্রী হিসেবে দায়িত্ব পালন করেন। তিনি ১৯৯১ সালের পঞ্চম জাতীয় সংসদ নির্বাচনে ও ফেব্রুয়ারি ১৯৯৬ সালের নির্বাচনে বিএনপির প্রার্থী হিসেবে চৌহালী আসন (সাবেক সিরাজগঞ্জ-৬ আসন) থেকে সংসদ সদস্য নির্বাচিত হয়েছিলেন।   মৃত্যু  আনছার আলী সিদ্দিকী ১৫ এপ্রিল ২০১৩ সালে বারডেম হাসপাতালে বার্ধক্যজনিত কারণে চিকিৎসাধীন অবস্থায় মৃত্যুবরণ করেন। মৃত্যুকালে তার বয়স হয়েছিল ৮০ বছর।   আরও দেখুন    পঞ্চম জাতীয় সংসদ সদস্যদের তালিকা  ষষ্ঠ জাতীয় সংসদ সদস্যদের তালিকা   তথ্যসূত্র    বহিঃসংযোগ    পঞ্চম জাতীয় সংসদ সদস্যদের তালিকা (১৯৯১)  –জাতীয় সংসদ  ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬)  –জাতীয় সংসদ  বিষয়শ্রেণী:১৯৩৩-এ জন্ম বিষয়শ্রেণী:২০১৩-এ মৃত্যু বিষয়শ্রেণী:সিরাজগঞ্জ জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:খালেদা জিয়ার প্রথম মন্ত্রিসভার সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য
মোহাম্মদ রেজওয়ান খান একজন বাংলাদেশী শিক্ষাবিদ এবং ইউনাইটেড ইন্টারন্যাশনাল ইউনিভার্সিটি প্রাক্তন উপাচার্য  । তিনি বাংলাদেশ বিজ্ঞান একাডেমি পুরস্কার প্রাপ্ত  ।  শিক্ষা ও কর্মজীবন খান ১৯৮০ সালে বাংলাদেশ প্রকৌশল বিশ্ববিদ্যালয় (বুয়েট) থেকে স্নাতকোত্তর শেষ করেছেন। তিনি ১৯৮৩ এবং ১৯৮৬ সালে বিশ্ববিদ্যালয় কলেজ লন্ডন থেকে এমএস এবং পিএইচডি অর্জন করেছেন।    খান ১৯৮০ সাল থেকে ২০০৫ সাল পর্যন্ত বুয়েটের বৈদ্যুতিক ও ইলেকট্রনিক্স ইঞ্জিনিয়ারিং বিভাগে অনুষদের সদস্য হিসাবে দায়িত্ব পালন করেছেন  ।  খানকে ২০১৭-২০১৮ সালের ডিসি পাওয়ার সিস্টেমে গবেষণা কাজের জন্য আইইইইর বিশিষ্ট প্রভাষক হিসাবে নির্বাচিত করা হয়েছিল। তিনি আরইআরইডিডি প্রকল্পের আওতায় (বাংলাদেশ সরকার ও বিশ্বব্যাংক যৌথভাবে অর্থায়িত) অধীনে বাংলাদেশে সৌর হোম সিস্টেম জনপ্রিয় করার ক্ষেত্রে অবদান রেখেছেন।  পুরস্কার স্বর্নপদক বাংলাদেশ বিজ্ঞান একাডেমি (২০০৫) প্রধানমন্ত্রীর পুরস্কার (২০০৫)  ৪৫তম আন্তর্জাতিক সরঞ্জাম প্রযুক্তিগত সম্মেলনে ডানা চেস মেমোরিয়াল পুরস্কার (১৯৯৪)   তথ্যসূত্র  বিষয়শ্রেণী:বাংলাদেশী শিক্ষাবিদ বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী শিক্ষায়তনিক বিষয়শ্রেণী:বাংলাদেশ প্রকৌশল বিশ্ববিদ্যালয়ের শিক্ষক বিষয়শ্রেণী:বাংলাদেশ বিজ্ঞান একাডেমির ফেলো বিষয়শ্রেণী:জীবিত ব্যক্তি বিষয়শ্রেণী:ইউনিভার্সিটি কলেজ লন্ডনের প্রাক্তন শিক্ষার্থী বিষয়শ্রেণী:বাংলাদেশী প্রকৌশলী
মণ্ডলা লোকসভা কেন্দ্রটি ভারতের মধ্যপ্রদেশ রাজ্যের ২৯টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি তফসিলী উপজাতিদের জন্য সংরক্ষিত একটি আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৮,২৪,৭০২ জন।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।  এই লোকসভা কেন্দ্রটি মধ্যপ্রদেশের মণ্ডলা, দিণ্ডোরি, সেওনি এবং নরসিংহপুর জেলায় অবস্থিত বিধানসভা কেন্দ্রগুলি নিয়ে গঠিত।https://myneta.info/madhyapradesh2018/https://ceomadhyapradesh.nic.in/OnlineMapNew.aspx  ইতিহাস মণ্ডলা লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি মধ্য প্রদেশ ও বেরার রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি মধ্যপ্রদেশ রাজ্যের অন্তর্ভুক্ত হয়৷    বিধানসভা কেন্দ্র গুলি  লোকসভা কেন্দ্রটি মধ্যপ্রদেশ রাজ্যের ২৩০ টি বিধানসভা কেন্দ্রের মধ্যে ৮ টি নিয়ে গঠিত। বিধানসভা কেন্দ্রের নির্বাচিত সদস্য মধ্যপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র তফসিলী জাতিদের জন্য এবং ছয়টি বিধানসভা কেন্দ্র তফসিলী উপজাতিদের জন্য সংরক্ষিত আসন।   শাহপুরা বিধানসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১০৩ নং বিধানসভা কেন্দ্র। এটি তফসিলী উপজাতিদের জন্য সংরক্ষিত আসন। এটি দিণ্ডোরি জেলায় অবস্থিত৷  দিণ্ডোরি বিধানসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১০৪ নং বিধানসভা কেন্দ্র৷ এটি দিণ্ডোরি জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷  বিছিয়া বিধানসভা কেন্দ্র এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১০৫ নং বিধানসভা কেন্দ্র৷ এটি মণ্ডলা জেলায় অবস্থিত৷ এটি তফসিলী উপজাতিদের জন্য সংরক্ষিত আসন।  নিওয়াস লোকসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১০৬ নং বিধানসভা কেন্দ্র৷ এটি মণ্ডলা জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷৷  মণ্ডলা বিধানসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১০৭ নং বিধানসভা কেন্দ্র। এটি তফসিলী উপজাতিদের জন্য সংরক্ষিত আসন। এটি মণ্ডলা জেলায় অবস্থিত৷  কেওলারি বিধানসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১১৬ নং বিধানসভা কেন্দ্র৷ এটি সেওনি জেলায় অবস্থিত৷ এটি একটি অসংরক্ষিত আসন৷  লক্ষ্মণদোন বিধানসভা কেন্দ্র এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১১৭ নং বিধানসভা কেন্দ্র৷ এটি সেওনি জেলায় অবস্থিত৷ এটি তফসিলী উপজাতিদের জন্য সংরক্ষিত আসন।  গোটেগাঁও লোকসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১১৮ নং বিধানসভা কেন্দ্র৷ এটি নরসিংহপুর জেলায় অবস্থিত৷ এটি তফসিলী জাতিদের জন্য সংরক্ষিত আসন৷  তথ্যসূত্র  বিষয়শ্রেণী:মধ্যপ্রদেশের লোকসভা কেন্দ্র বিষয়শ্রেণী:ডিন্দোরি জেলা বিষয়শ্রেণী:মণ্ডলা জেলা
সুমনা চক্রবর্তী (২৪ জুন ১৯৮৮) হলেন একজন ভারতীয় চলচ্চিত্র এবং টেলিভিশন অভিনেত্রী। ২০০৯ সালে ডা ড্যাটিং ট্রুথ নামের একটি ইংরজী মিউজিকাল অপেরা নাটক দিয়ে তার পদচারণা হয়। ২০১১ সালে একটি সোপ অপেরাতে একটি কিরদার করেন যার নাম বড়ে আচ্ছে লাগতে হ্যাঁয]। অতঃপর ২০১২ সালে বার্ফি! ছবিতে কামেও চরিত্র করেন।<ref>{{সংবাদ উদ্ধৃতি|শিরোনাম=Sumona is all praises for Ranbir|ইউআরএল=http://timesofindia.indiatimes.com/entertainment/hindi/tv/news/Sumona-is-all-praises-for-Ranbir-Kapoor/articleshow/14818365.cms|সংগ্রহের-তারিখ=12 July 2012|সংবাদপত্র=The Times of India|তারিখ=11 July 2012}}</ref> এরপর তাকে কপিল শর্মার সাথে একটি রিয়ালিটি শো কমেডি নাইটস উইথ কপিল-এ দেখা যায়। কমেডি নাইটস উইথ কপিল শোটি বন্ধ হয়ে যাওয়ার পর তাকে অনেক শো যেমন ক্রাইম পেট্রোল, সাবধান ইন্ডিয়া, দ্য কপিল শর্মা শো ছাড়াও অন্যান্য অনেক অপেরা সোপেও দেখা যায়। এছাড়াও ২০১৪ সালে সালমান খানের কিক'' ছবিতেও একটি বিশেষ চরিত্র করেন।  চলচ্চিত্র তালিকা  সাল  নাম  টীকা ১৯৯৯  মন  শিশু শিল্পী হিসেবে ২০১০  আঁখরি ডিসিশন  মানাসি ২০১২  বর্ফি!  শ্রুতি ঘোশের বান্ধবী হিসেবে২০১৪  কিক  জ্যাকলিনের বান্ধবী হিসেবে (বিবাহ উপলক্ষ) ২০১৫  ফির সে  কাজল কাপুরের বান্ধবী হিসেবে  টেলিভিশন  সাল  নাম  টীকা ২০০৭  খোয়াইশ  জিনাত হিসেবে (১ম পর্বে সূচনা চরিত্রে) ২০০৭  কসম সে  নিভদিতা দেব হিসেবে ২০১০  নীড় ভার তেরে নেয়না দেবি  ২০১১–২০১৪  বাড়ে আচ্ছে লাগতে হ্যাঁয়  নাতাসা আমরনাথ কাপুর/নাটস/ছোটি ২০১১–২০১২  কমেডি সার্কাস  প্রতিযোগী ২০১৩  এক থি নায়কা  লাবণী চরিত্রে ২০১৩–২০১৬  কমেডি নাইটস উইথ কপিল  মঞ্জু (বিট্টু শর্মার স্ত্রী) হিসেবে ২০১৪  ইয়ে হে আশিকি  তেজস্বিনী চরিত্রে ২০১৫  জামাই রাজা  মিশা গ্রেওয়াল রুপে ২০১৬  দ্য কপিল শর্মা শো (সনি টিভি)  সারলা গুলাটি (মরসুম ১), ভুরি (মরসুম ২)   তথ্যসূত্র   বহিঃসংযোগ          বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:লখনউয়ের ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:১৯৮৮-এ জন্ম বিষয়শ্রেণী:লখনউয়ের অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:১৯৯৭-এ জন্ম বিষয়শ্রেণী:বাঙালি হিন্দু বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
এই পাতায় উইকিপিডিয়া নামস্থান এর প্রকল্প সমূহের সংক্ষিপ্ত করা পুননির্দেশ সমূহের তালিকা পাওয়া যাবে। সকল  পাতা সমূহের সংক্ষিপ্তের তালিকা দেখুন এখানে WT:WT।  __TOC__   প্রকল্পের নাম  পুনর্নির্দেশসমূহ        উইকিপিডিয়া:উইকিপ্রকল্প চলচ্চিত্র       উইকিপিডিয়া:উইকিপ্রকল্প বাংলাদেশ/ইতিহাস       উইকিপিডিয়া:উইকিপ্রকল্প ভারত       উইকিপিডিয়া:উইকিপ্রকল্প ভাষাবিজ্ঞান       উইকিপিডিয়া:আবশ্যকীয় নিবন্ধ       উইকিপিডিয়া:উইকিপ্রকল্প অফলাইন সম্পাদনা       উইকিপিডিয়া:উইকিপ্রকল্প অর্থনীতি       উইকিপিডিয়া:উইকিপ্রকল্প অলিম্পিকস       উইকিপিডিয়া:উইকিপ্রকল্প ইতিহাস       উইকিপিডিয়া:উইকিপ্রকল্প ইলেকট্রনিক্স       উইকিপিডিয়া:উইকিপ্রকল্প উইকিপিডিয়ার জন্য ছবি সংগ্রহ       উইকিপিডিয়া:উইকিপ্রকল্প কম্পিউটার বিজ্ঞান       উইকিপিডিয়া:উইকিপ্রকল্প কলকাতা       উইকিপিডিয়া:উইকিপ্রকল্প গণিত       উইকিপিডিয়া:উইকিপ্রকল্প চট্টগ্রাম       উইকিপিডিয়া:উইকিপ্রকল্প জীবন বিজ্ঞান       উইকিপিডিয়া:উইকিপ্রকল্প জীবনী       উইকিপিডিয়া:উইকিপ্রকল্প ঢাকা       উইকিপিডিয়া:উইকিপ্রকল্প দর্শন       উইকিপিডিয়া:উইকিপ্রকল্প দেশ       উইকিপিডিয়া:উইকিপ্রকল্প নিবন্ধ মানোন্নয়ন       উইকিপিডিয়া:উইকিপ্রকল্প নির্দেশিকা       উইকিপিডিয়া:উইকিপ্রকল্প পদার্থবিজ্ঞান       উইকিপিডিয়া:উইকিপ্রকল্প পশ্চিমবঙ্গ       উইকিপিডিয়া:উইকিপ্রকল্প পুরনো ঢাকা       উইকিপিডিয়া:উইকিপ্রকল্প বাংলা ভাষা       উইকিপিডিয়া:উইকিপ্রকল্প বাংলা ভাষা ও সাহিত্য       উইকিপিডিয়া:উইকিপ্রকল্প বাংলাদেশ       উইকিপিডিয়া:উইকিপ্রকল্প বাংলাদেশ/ভূগোল       উইকিপিডিয়া:উইকিপ্রকল্প বাঙালি জীবনী       উইকিপিডিয়া:উইকিপ্রকল্প বিজ্ঞানী       উইকিপিডিয়া:উইকিপ্রকল্প ভারতের ইতিহাস       উইকিপিডিয়া:উইকিপ্রকল্প রসায়ন       উইকিপিডিয়া:উইকিপ্রকল্প সমাজবিজ্ঞান       উইকিপিডিয়া:উইকিপ্রকল্প সমাজবিজ্ঞানী       উইকিপিডিয়া:উইকিপ্রকল্প সারস্বত       উইকিপিডিয়া:উইকিপ্রকল্প সাহিত্য       উইকিপিডিয়া:উইকিপ্রকল্প সিডি প্রকাশনা       উইকিপিডিয়া:উইকিপ্রকল্প হিন্দু ধর্ম       উইকিপিডিয়া:উইকিপ্রকল্প/জেলা সপ্তাহ       উইকিপিডিয়া:নিবন্ধ অনুবাদ প্রতিযোগিতা  Category:উইকিপ্রকল্প
সুরজিৎ কুমার বিশ্বাস হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় বনগাঁ দক্ষিণ বিধানসভা কেন্দ্রের বিধায়ক হিসেবে দায়িত্ব পালন করেছেন।List of Winners in West Bengal 2011List of Winners in West Bengal 2016  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:১৯৪০-এ জন্ম বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:উত্তর চব্বিশ পরগনা জেলার ব্যক্তি
ক্যারোলিন আব্রাহাম একজন ব্রিটিশ বংশোদ্ভূত কানাডীয় ফ্রিল্যান্স সাংবাদিক ও লেখক।   জীবনী  তিনি ১৯৬৮ সালে লন্ডন, ইংল্যান্ডে জন্মগ্রহণ করেন এবং ১৯৭২ সালে তার বাবা-মা এবং তিনজন বড় ভাইবোনের সাথে কানাডায় চলে আসেন। সে অন্টারিওর সেন্ট ক্যাথারিনেMonique Polak, "Search for roots combines DNA, personal experience"  . The Gazette, March 29, 2013. এবং মিসিসাগা, অন্টারিওতে বড় হয়েছেন।  আব্রাহাম ১৯৯১ সালে কার্লটন ইউনিভার্সিটি থেকে সাংবাদিকতায় স্নাতক ডিগ্রি অর্জন করেন এবং ১৯৯১ থেকে ১৯৯৭ সাল পর্যন্ত অটোয়া সিটিজেনের জন্য কাজ করেন। পরে তিনি ১৯৯৮ সালের ফেব্রুয়ারি থেকে জানুয়ারি ২০১২ পর্যন্ত দ্য গ্লোব অ্যান্ড মেইলের সিনিয়র মেডিকেল রিপোর্টার হিসেবে কাজ করেন। শিশুদের মধ্যে বাইপোলার ডিসঅর্ডার নির্ণয়ের কাজের জন্য ২০০৮ সালে জাতীয় সংবাদপত্র পুরস্কার পান।"Globe and Mail big winner at National Newspaper Awards". CBC News, May 23, 2009.  তার প্রথম বই পসেসিং জিনিয়াস: দ্য বিজার ওডিসি অফ আইনস্টাইনস্ ব্রেন সাতটি দেশে প্রকাশিত হয়েছিল। বইটিতে আলবার্ট আইনস্টাইনের মস্তিষ্কের ময়নাতদন্তের বর্ণনা আছে। এটি ২০০২ সালের গভর্নর জেনারেল অ্যাওয়ার্ডে ইংরেজি-ভাষা নন-ফিকশনের জন্য গভর্নর জেনারেলের পুরস্কারের চূড়ান্ত প্রার্থী ছিল। দ্বিতীয় বই, দ্য জাগলার্স চিলড্রেন: এ জার্নি ইন ফ্যামিলি, লিজেন্ড অ্যান্ড দ্য জিনস দ্যাট বিন্ড আস ২৬শে মার্চ, ২০১৩ তারিখে কানাডার র্যান্ডম হাউস দ্বারা প্রকাশিত হয়েছিল।"Carolyn Abraham: Solving family mysteries with DNA". CBC News, April 12, 2013.   পুরস্কার এবং মনোনয়ন   +পুরস্কারসমুহের তালিকা বছরপুরস্কারের নামফলাফল  ২০০৮ জাতীয় সংবাদপত্র পুরস্কার  ২০১৮জাতীয় সংবাদপত্র পুরস্কার  ২০০২ গভর্নর জেনারেলের পুরস্কার  ২০১৩ গভর্নর জেনারেলের পুরস্কার   "Carolyn Abraham Journalist, Author, Media Producer". LinkedIn   তথ্যসূত্র    বহিঃসংযোগ            বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় সংবাদপত্রের সাংবাদিক বিষয়শ্রেণী:কানাডীয় অ-কল্পকাহিনী লেখিকা বিষয়শ্রেণী:কার্লটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:কানাডীয় নারী সাংবাদিক বিষয়শ্রেণী:কানাডীয় অ-কল্পকাহিনী লেখক বিষয়শ্রেণী:কানাডার নাগরিকীকৃত নাগরিক
রয় কাইয়া (জন্ম: ১০ অক্টোবর, ১৯৯১) চিগুতু এলাকায় জন্মগ্রহণকারী জিম্বাবুয়ের ক্রিকেটার। জিম্বাবুয়ে ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডারের ভূমিকায় অংশগ্রহণ করছেন। ডানহাতি ব্যাটিংয়ের পাশাপাশি, ডানহাতে অফ ব্রেক বোলিংয়ে পারদর্শী তিনি। ঘরোয়া প্রথম-শ্রেণীর ক্রিকেটে মাউন্টেনিয়ার্সের প্রতিনিধিত্ব করছেন। এছাড়াও, সেন্ট্রালস, সাউদার্ন রক্স, সাউদার্ন রক্স বি ও জিম্বাবুয়ে অনূর্ধ্ব-১৯ দলে অংশ নিয়েছেন।   প্রারম্ভিক জীবন  প্রথম-শ্রেণীর ক্রিকেটের অন্যতম খেলোয়াড় ইনোসেন্ট কাইয়া ও কে কাইয়া সম্পর্কে তার ভাই। কাইয়া ২০১০ সালে জিম্বাবুয়ের অনূর্ধ্ব-১৯ দলের সদস্য থাকা অবস্থায় দক্ষিণ আফ্রিকা অনূর্ধ্ব-১৯ দলের বিপক্ষে ৪৯ রানের বিনিময়ে ৪ উইকেট পেলেও তার দল পরাজিত হয়।http://www.espncricinfo.com/ci/engine/match/464692.html ২০১১ সালে একই দলের বিরুদ্ধে টি২০ খেলায় ৫৬ বলে অপরাজিত ৬০* রান করলেও দল জয় পায়নি।http://www.espncricinfo.com/ci/engine/match/495076.html প্রথম-শ্রেণীর ক্রিকেটে সাউদার্ন রক্সের পক্ষে খেললেও বর্তমানে মাউন্টেইনিয়ার্সের পক্ষাবলম্বন করছেন। প্রো৫০ চ্যাম্পিয়নশীপ লিস্ট এ প্রতিযোগিতায় ৯ খেলায় ৭৬.৪০ গড়ে রান সংগ্রহ করে দ্বিতীয় সর্বোচ্চ রান সংগ্রহকারী হন।http://stats.espncricinfo.com/pro50-2014-15/engine/records/batting/most_runs_career.html?id=9661;type=tournament এছাড়াও ৪.৭৯ গড়ে ৬ উইকেট তুলে নেন।   আন্তর্জাতিক ক্রিকেট  ঘরোয়া ক্রিকেটে দূর্দান্ত ক্রীড়াশৈলী প্রদর্শন করায় জিম্বাবুয়ে ক্রিকেট কর্তৃপক্ষের নজর কাড়তে সক্ষম হন। এরফলে মে, ২০১৫ সালে পাকিস্তান সফরে জিম্বাবুয়ের ওডিআই ও টুয়েন্টি২০ আন্তর্জাতিক দলের সদস্য জন্য মনোনীত হন তিনি। ৩১ মে, ২০১৫ তারিখে লাহোরের গাদ্দাফি স্টেডিয়ামে অনুষ্ঠিত সফরের তৃতীয় ও সর্বশেষ একদিনের আন্তর্জাতিকে পাকিস্তানের বিপক্ষে তার অভিষেক ঘটে। বৃষ্টিবিঘ্নিত ঐ খেলাটি ফলাফলবিহীন অবস্থায় শেষ হলে তার দল ওডিআই সিরিজে ২-০ ব্যবধানে পরাজিত হয়।   তথ্যসূত্র    বহিঃসংযোগ     বিষয়শ্রেণী:জিম্বাবুয়ীয় ক্রিকেটার বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার বিষয়শ্রেণী:সাউদার্ন রক্সের ক্রিকেটার বিষয়শ্রেণী:সেন্ট্রালসের ক্রিকেটার বিষয়শ্রেণী:মাউন্টেনিয়ার্সের ক্রিকেটার বিষয়শ্রেণী:জিম্বাবুয়ের টেস্ট ক্রিকেটার